Primarul Capitalei, Nicușor Dan, a vorbit într-un interviu despre salariul pe care îl câștigă în calitate de edil, dar și despre faptul că în declarația de avere are trecută o mașină care nu mai este funcțională.
"În momentul acesta, maşina nu merge, are valoare sentimentală", a precizat Nicuşor Dan.
În declaraţia de avere a primarului Capitalei mai apare un împrumut de 20.000 dat unui prieten, dar şi datorii. Un credit de 100.000 de euro, două împrumuturi de la persoane fizice, de 27.000 de euro şi 25.000 de euro.
"Salariul meu acum este de 20.000 de lei net. Am avut 16.000 de lei, acum a crescut. Chiria e de 590 euro, rata este 580 de euro şi rămân cu 14.000 de lei.
Sunt mulţumit. Puteam să am şi mai puţin, că mă descurcam.
Sunt un om normal din punct de vedere al valorilor personale", a completat primarul Capitalei, Nicuşor Dan.
"Nu au tratat cu responsabilitate această problemă timp de patru ani, ei trebuiau să aibă un candidat timp de 4 ani. Trebuiau să aibă o administrație din umbră, care să ne critice, să spună ce facem rău, să spună ce ar face ei.
Ei nu au făcut asta. PSD are o susținere în București de 35%. Oricare dintre ei (variantele de candidați - n.r) vor fi vor avea cu unul, două procente în plus față de acest scor.
Eu nu mă tem de nimeni. Niciodată nu am spus ce o să facă electoratul, spun ce pot să fac eu și în ziua alegerilor face un pas în spate, noi politicienii și vedem ce o să facă electoratul", a mai declarat Nicușor Dan.